BTS

BTS, tuntud ka kui 방탄소년단, Bangtan Boys, Bulletproof Boy Scouts või Beyond The Scene on Lõuna-Korea 7-liikmeline poisteansambel.

Bänd tegi debüüdi 13. juunil 2013 lauluga "No More Dream", mis on pärit albumilt "2 Cool 4 Skool" ning millega nad võitsid mitu uustulnuka (New Artist of the Year) auhinda, sealhulgas auhindu galadelt 2013 Melon Music Awards, Golden Disk Awards ja 2014 Seoul Music Awards.

Triloogia 
BTS kogus üle maailma populaarsust triloogiaga "The Most Beautiful Moment in Life", mille osad "The Most Beautiful Moment in Life, Part 2" ja "The Most Beautiful Moment In Life: Young Forever" tegid mõlemad debüüdi Billboardi top 200 edetabelis. "The Most Beautiful Moment In Life, Part 2" oli kaua aega Billboardi ülemaailmsete albumite edetabelis esikohal ning oli seal esimene K-popi muusikastiilis album. "The Most Beautiful Moment In Life: Young Forever" võitis aasta parima albumi (Album of the Year) auhinna 2016. aasta auhinnagalal Melon Music Awards.

Edu ja rekordid 
2016. aastal tuli välja nende teine album "Wings", mis sai 26. koha USA edetabelis Billboardi top 200, ning see on kõige parema tulemusega K-popi album. Nende kodumaal Lõuna-Koreas müüdi albumit "Wings" ühe kuuga 681 924 eksemplari ning see purustas senise Gaoni edetabeli kõige rohkem ja kõige kiiremini ostetud albumi rekordi. Laul "Blood, Sweat and Tears" sai Gaoni Digitalsi edetabelis esikoha. Bändi järgmine laul, 2017. aastal kirjutatud "Spring Day", sai samuti esikoha Gaoni digimuusika edetabelis (Gaon Digital Chart) ning albumit "You Never Walk Alone" osteti lühikese ajaga üle 700 000 eksemplari. Albumit "Wings" osteti rohkem kui 1,5 miljonit eksemplari ning see sai BTS-i esimeseks "megaselleriks". Kogu maailmas oldi selleks ajaks müüdud 4 miljonit BTS-i plaati. Albumit "Map of the soul: 7" osteti rohkem kui 4 miljonit eksemplari. Kokku on ostetud üle 20 miljoni albumi eksemplari. BTS müüs välja enda terve "Love Yourself Speak Yourself World Touri" ning esines mitu korda suurtel staadionidel (nt ka Wembely Stadium).

2017. aasta septembris välja tulnud albumit "Love Yourself 承 Her" saatis suur edu. Enne ilmumist oldi seda ostetud üle ühe miljoni eksemplari, mis tegi sellest edukaima eelmüügiga K-popi albumi. 2018. aasta märtsiks oli müüdud 1,61 miljonit eksemplari. BTS käis Ameerika muusikaauhindade galal (AMAs) Ameerikas, samuti võtsid nad osa populaarsetest jutusaadetest nagu "The Ellen DeGeneres Show" ja "Jimmy Kimmel Live". Nende singli "DNA" muusikavideot vaadati esimese 24 tunni jooksul üle 20 miljoni korra. Muusikavideot "Idol" vaadati sama aja jooksul üle 42 miljoni korra, tehes sellest siis enim esimese 24 tunni jooksul vaadatud muusikavideo. 12. aprillil purustas BTS rekordi veelkord, kogudes singli "Boy With Luv" muusikavideole 24 h jooksul koguni üle 78 miljoni vaatamise. Seega ületas see eelmist rekordit peaaegu kaks korda. Fännid kahtlustavad ka, et YouTube kustutas videolt 14 miljonit vaatamist, kuid bänd suutis siiski tippu jõuda. Sama video purustas ka kõige kiiremini 100 miljonit vaatamist saanud muusikavideo rekordi.

Sotsiaalmeedia 
Forbes tunnustas BTS-i märtsis 2016 enim retweet´itud artistina Twitteris. Oktoobris 2016 sai BTS Social 50 edetabelis esikoha, olles esimene selle edetabeli tippu jõudnud K-popi ansambel. Alates sellest oli bänd 24 nädalat järjest esikohal Social 50 edetabelis. 2017. aasta mais sai bänd Billboard Music Awardsil Top Social Artisti kategoorias 4. koha, võisteldes maailmastaaridega nagu Justin Bieber, Selena Gomez, Shawn Mendes ja Ariana Grande. Hääletamisel kogus bänd üle 3 miljoni hääle tänu oma ülemaailmsetele fännidele, kes on tuntud kui ka A.R.M.Y. Tänu nende suurele fänkonnale on ansambel esinenud Aasias, Euroopas, Austraalias, Põhja-Ameerikas ja Lõuna-Ameerikas ning pidanud kogu maailmas väljamüüdud kontserte. BTS-i esinemised andsid neile võidu ka Best World Performer 2015. aasta auhinnagalal Mnet Asian Music Awards. Aasta hiljem võitis BTS 2016 Melon Music Awardsil aasta albumi auhinna ja 2016 Mnet Asian Music Awardsil Artist Of The Year ja Best Dance Performance auhinna meesansamblite arvestuses.

2017. aastal sai BTS 12. koha Forbes Korea mõjuvõimsate avaliku elu tegelaste (Power Celebrity) nimekirjas, kuhu pääsesid vaid kõige tuntumad ja mõjukamad Lõuna-Korea kuulsused. 2017 võitis BTS uuesti Mnet Asian Music Awardsil, seekord kategooriates Best Music Video, Best Asian Style in Hong Kong ja Qoo10's Artist Of The Year.

Liikmed 
 Jin, sündinud Kim Seok-jin (korea keeles: 김석진) 4. detsembril 1992 Lõuna-Koreas Gwacheonis, laulja
 Suga, sündinud Min Yoon-gi (korea keeles: 민윤기) 9. märtsil 1993 Lõuna-Koreas Daegus, räppar
 J-Hope, sündinud Jung Ho-seok (korea keeles: 정호석) 18. veebruaril 1994 Lõuna-Koreas Gwangjus, räppar
 RM, sündinud Kim Nam-joon, (korea keeles: 김남준) 12. septembril 1994 Lõuna-Koreas Ilsanis, räppar. 
 Jimin, sündinud Park Ji-min (korea keeles: 박지민) 13. oktoobril 1995 Lõuna-Koreas Busanis, laulja
 V, sündinud Kim Tae-hyung (korea keeles: 김태형) 30. detsembril 1995 Lõuna-Koreas Daegus, laulja
 Jungkook, sündinud Jeon Jeong-guk (korea keeles: 전정국) 1. septembril 1997 Lõuna-Koreas Busanis, laulja

Diskograafia 
Lõuna-Koreas
"2 Cool 4 Skool" singlialbum (2013), singlid "No More Dream" ja We Are Bulletproof Pt. 2"
"O!RUL8,2?" minialbum (2013), singel "N.O"
"Skool Luv Affair" minialbum (2014), singlid "Boy in Luv" ja "Just One Day"
"Dark & Wild" stuudioalbum (2014), singlid "Danger" ja "War of Hormone"
"The Most Beautiful Moment in Life, Part 1" minialbum (2015), "I Need U" ja "Dope"
"The Most Beautiful Moment in Life, Part 2" minialbum (2015), singel "Run"
"The Most Beautiful Moment in Life: Young Forever" erialbum (2016), singlid "Fire" ja "Save Me"
"Wings" stuudioalbum (2016), singel "Blood Sweat & Tears"
"You Never Walk Alone" erialbum (2017), singlid "Not Today" ja "Spring Day"
"Love Yourself: Her" minialbum (2017), singel "DNA"
"Love Yourself: Tear" stuudioalbum (2018), singel "Fake Love"
"Love Yourself: Answer" stuudioalbum (2018), singel "IDOL"
"Map of the soul: PERSONA" stuudioalbum (2019), singel "Boy with luv"
"Map of the soul: 7" stuudioalbum (2020), singlid "ON" ja "Black Swan"
"Map of the soul: 7 The Journey" stuudioalbum (2020), singel "Stay Gold"
Jaapanis
"Wake Up" stuudioalbum (2014), singlid "No More Dream (Japanese ver.)", "Boy in Luv (Japanese ver.)" ja "Danger (Japanese ver.)"
"Youth" stuudioalbum (2016), singlid "For You", "I Need U (Japanese ver.)" ja "Run (Japanese ver.)"
"Face Yourself" stuudioalbum (2018), singlid "Blood Sweat & Tears (Japanese ver.)" ja "Mic Drop (Japanese ver.)"
"Lights" stuudioalbum (2019), singlid "Lights", "Boy with luv (Japanese ver.) ja "IDOL (Japanese ver.)"
"Map of the soul: 7 The Journey" stuudioalbum (2020), singel "Stay Gold"

Turneed ja kontserdid 
Korea/Jaapan/Aasia 
 2014 BTS live triloogia II osa: "The Red Bullet" (2014)
 BTS live triloogia I osa: "BTS Begins" (2015)
 BTS-i esimene Jaapani tuur – "Wake Up: Open Your Eyes" (2015)
 "The Most Beautiful Moment in Life On Stage" (2015)
Maailmaturnee
 2015 BTS-i live-triloogia II osa: "The Red Bullet" (2015)
 "The Most Beautiful Moment in Life On Stage: Epilogue" (2016)
 2017 BTS-i live-triloogia III osa: "The Wings Tour" (2017)
2018–2019 BTS "Love Yourself World Tour"
2019 BTS "Speak Yourself World Tour"
2020 "Map of the soul World Tour"

Muud kontserdid
 KCON: Los Angeles (2014)
 KCON: Abu Dhabi, Pariis, Newark ja Los Angeles (2016)
 KCON: Mexico City (2017)
 Music Bank maailmatuur: Singapur (4. august 2017)

Filmograafia

Televisioon 
 "Rookie King: Channel Bangtan" (SBS MTV) – BTS-il põhinev tõsielusari, osad 1–8
 "American Hustle Life" (Mnet) – BTS-il põhinev tõsielusari, osad 1–8
 "BTS GO!" (Mnet Ameerika) – BTS-il põhinev tõsielusari, osad 1–7

Sarjad VLIVE-is 
 "Run BTS!" – osad 1–110
 "BTS GAYO" – osad 1–15
 "BTS Bokbulbok" – osad 1–5
 "BTS: Bon Voyage" – reis mööda Põhja-Euroopat, tähistades oma 3. aastapäeva, osad 1–8
 "BTS: Bon Voyage Season 2" – reis Hawaiil, osad 1–8
"BTS: Bon Voyage Season 3" – reis Maltal, osad 1–8
"BTS: Bon Voyage Season 4" – reis Uus-Meremaal, osad 1–8
"BTS: Break The Silence" – osad 1–7
"BTS: In the Soop"

Youtube Redi sarjad 
 "BTS: Burn The Stage" – BTS-il põhinev tõsielusaade elust kaadrite taga, osad 1–8 (17.05.2018 seisuga)

Viited

Välislingid 
 
 Koduleht
 BTS-i Twitter

Lõuna-Korea ansamblid